**MUNICIPIUL SATU MARE**

**DIRECȚIA DE IMPOZITE ȘI TAXE LOCALE**

**NR. 87683/06.03.2024 conexat cu nr. 62123/18.01.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Impozite și Taxe Locale din cadrul aparatului de specialitate al Primarului Municipiului Satu Mare, formulează următorul

 **RAPORT DE SPECIALITATE**

**la Proiectul de hotărâre privind îndreptarea erorilor materiale strecurate în  Anexele nr. 1 și 2 la Hotărârea Consiliului Local  Satu Mare nr. 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în Municipiul Satu Mare, în anul 2024**

Legea nr. 227/2015 privind Codul fiscal, cu modificările și completările ulterioare, este actul normativ ce reglementează materia fiscală, inclusiv la nivel local.

În Titlul IX din Codul Fiscal sunt prezentate impozitele și taxele locale așa cum acestea au fost stabilite de către legiuitor.

Luând în considerare:

Împrejurarea că, în cuprinsul Anexei nr. 2 a Hotărârii Consiliului Local al Municipiului Satu Mare nr. 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în Municipiul Satu Mare, în anul 2024, s-a strecurat o eroare materială prin încadrarea la capitolul taxe speciale , a unor taxe specifice activității D.E.P. Satu Mare reglementate de O.G. nr.84/2001, astfel se impune mutarea acestor taxe în cadrul aceleiași hotărâri la un capitol distinct, cap. III, și neaplicarea indexării anuale a acestora cu indicele de inflație. Indexarea acestor trei valori va fi efectuată doar de către legiuitor.

Forma propusă este cea înaintată de către D.E.P. și se prezintă astfel :

|  |  |  |
| --- | --- | --- |
| Nr. Crt. | Denumire taxă | Nivel pentru anul 2024 |
| 1. | -contravaloare carte de identitate | 7 lei |
| -contravaloare carte de identitate provizorie  | 1 leu |
| -furnizare date referitoare la persoană | 1 leu |

Având în vedere dispozițiile art. 7 alin.(1), alin. (2) din Legea nr. 52/2003 privind transparența decizională în administrația publică, republicată, cu modificările și completările ulterioare, potrivit cărora :

” *În cadrul procedurilor de elaborare a proiectelor de acte normative autoritatea administrației publice are obligația să publice un anunț referitor la această acțiune în site-ul propriu, să-l afișeze la sediul propriu, într-un spațiu accesibil publicului, și să-l transmită către mass-media centrală sau locală, după caz...... Anunțul referitor la elaborarea unui proiect de act normativ va fi adus la cunoștința publicului, în condițiile alin. (1), cu cel puțin 30 de zile lucrătoare înainte de supunerea spre avizare de către autoritățile publice. Anunțul va cuprinde: data afișării, o notă de fundamentare, o expunere de motive, un referat de aprobare privind necesitatea adoptării actului normativ propus, un studiu de impact și/sau de fezabilitate, după caz, textul complet al proiectului actului respectiv, precum și termenul-limită, locul și modalitatea în care cei interesați pot trimite în scris propuneri, sugestii, opinii cu valoare de recomandare privind proiectul de act normativ*”,

Prin nota internă comunicată de Serviciul Fond Funciar și Legile Proprietății se solicită eliminarea punctului 21 din Anexei nr.2 la Hotărârea Consiliului Local  Satu Mare nr. 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în Municipiul Satu Mare, în anul 2024, motivul fiind repsectarea prevederilor O.U.G nr. 41/2016 . Prin acestă eliminare a taxei speciale nu se aduce o modificare substanțială veniturilor bugetului local, acestă taxă fiind una infimă (2lei/filă) .

Față de forma supusă dezbaterii publice, eliminarea punctului 20 și 21 din Anexa nr.2 la Hotărârea Consiliului Local  Satu Mare nr. 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în Municipiul Satu Mare, în anul 2024, este cuprinsa intr-un singur articol , „art.1” și nu separat cum a fost în forma inițială a proiectului de hotărâre.

Față de cele expuse mai sus, raportat și la prevederile O.U.G nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții privind dezvoltarea economico-socială a municipiului și aprobă în condițiile legii impozitele și taxele locale,

Analizând toate prevederile sale proiectul de hotărâre se înaintează Consiliului Local al Municipiului Satu Mare cu propunere de aprobare.

 **Director executiv Șef Serviciu Impunere Constatare Control**

**ec. Vasile-Claudiu TINCU ec. Sorin CRIȘAN**

Mihali Cristian /2 ex